b'\n_START_ARTICLE_\nDili\xc5\xbeano nacionalinis parkas\n_START_SECTION_\nIstorija\n_START_PARAGRAPH_\nDili\xc5\xbeano nacionalinis parkas \xc4\xafkurtas 2002\xc2\xa0m. gamtos rezervato, \xc4\xafkurto 1958\xc2\xa0m. ir saugojusio Dili\xc5\xbeano ir Kuibi\xc5\xa1evo mi\xc5\xa1kus. Naujai \xc4\xafkurto nacionalinio parko teritorija nepasikeit\xc4\x97. Statuso pasikeitim\xc4\x85 l\xc4\x97m\xc4\x97 komercin\xc4\x97s veiklos rezervato teritorijoje nei\xc5\xa1vengiamumas, kelios gyvenviet\xc4\x97s jo teritorijoje, \xc4\xafskaitant Dili\xc5\xbean\xc4\x85 su mineraliniais \xc5\xa1altiniais, per teritorij\xc4\x85 \xc4\x97jo Jerevano-Id\xc5\xbeevano gele\xc5\xbeinkelis. Dabar nacionalinio parko ribos ir \xc4\xafvairios zonos yra derinamos.\n_START_SECTION_\nGeografija\n_START_PARAGRAPH_\nParkas \xc4\xafsik\xc5\xabr\xc4\x99s Pambako, Aregunio, Miaporo, Id\xc5\xbeevano (Kaeni) ir Halabo kaln\xc5\xb3 \xc5\xa1laituose, 1070\xe2\x80\x932300\xc2\xa0m vir\xc5\xa1 j\xc5\xabros lygio. Auk\xc5\xa1\xc4\x8diau esan\xc4\x8dios kaln\xc5\xb3 pievos nepriklauso parko teritorijai. Per park\xc4\x85 teka Aghstevo up\xc4\x97 ir jos intakai: Hovajuras, \xc5\xa0toghanajuras, Bldanas, Haghartsinas ir Getikas. Jame yra Parzo e\xc5\xbeeras (\xc5\xa0varusis e\xc5\xbeeras), Tzrkalich (D\xc4\x97li\xc5\xb3 e\xc5\xbeeras) ir ma\xc5\xbeesni e\xc5\xbeerai.\n_START_SECTION_\nFlora\n_START_PARAGRAPH_\nDili\xc5\xbeano nacionaliniame parke yra 902 Induo\xc4\x8di\xc5\xb3 r\xc5\xab\xc5\xa1ys: patais\xc5\xb3 (1), papart\xc5\xabn\xc5\xb3 (12), plikas\xc4\x97kli\xc5\xb3 (7), gaubtas\xc4\x97kli\xc5\xb3 (881). Jame aptinkama 40 r\xc5\xab\xc5\xa1i\xc5\xb3 ret\xc5\xb3 augal\xc5\xb3, 29 r\xc5\xab\xc5\xa1ys yra Arm\xc4\x97nijos raudonojoje knygoje, 4 buvo Taryb\xc5\xb3 S\xc4\x85jungos raudonojoje knygoje._NEWLINE_Parko augalija Kaukazo tipo, susieta su mi\xc5\xa1ku. Dauguma lapus metantys augalai, tokie kaip \xc4\x85\xc5\xbeuolas (Quercus iberica, Q. macranthera), ryt\xc5\xb3 bukas (Fagus orientalis), paprastasis ir ryt\xc5\xb3 skroblas (Carpinus betulus, C. orientalis), formuojantis vientisus ar mi\xc5\xa1rius mi\xc5\xa1kus. Gruzi\xc5\xa1kas \xc4\x85\xc5\xbeuolas (Q. iberica) aptinkamas pietiniuose kaln\xc5\xb3 \xc5\xa1laituose, o ryt\xc5\xb3 buko mi\xc5\xa1kai yra \xc5\xa1iauriniuose. Auk\xc5\xa1tutin\xc4\x97se zonose auga Q. macranthera._NEWLINE_Skroblas randamas tik mi\xc5\xa1riuose mi\xc5\xa1kuose. Ryt\xc5\xb3 skroblas auga iki 1500\xc2\xa0m vir\xc5\xa1 j\xc5\xabros lygio, o paprastasis skroblas pasiekia 2000\xc2\xa0m. Vidurio zonoje auga \xc4\xafvairios liep\xc5\xb3 (Tilia), klev\xc5\xb3 (Acer) ir uosi\xc5\xb3 (Fraxinus) r\xc5\xab\xc5\xa1ys. Spygliuo\xc4\x8di\xc5\xb3 mi\xc5\xa1kai parke pasitaiko retai. Pu\xc5\xa1is auga Hovajuro up\xc4\x97s baseine ant Aregunio ir Pambako kaln\xc5\xb3 \xc5\xa1lait\xc5\xb3 prie Dili\xc5\xbeano kaln\xc5\xb3 greitkelio._NEWLINE_Kadagio mi\xc5\xa1kai yra Getiko up\xc4\x97s sl\xc4\x97niuose, ypa\xc4\x8d prie \xc5\xbeio\xc4\x8di\xc5\xb3, sausuose Id\xc5\xbeevano kalno \xc5\xa1laituose. Juniperus foetidissima Willd. yra da\xc5\xbeniausiai parke aptinkama kadagi\xc5\xb3 r\xc5\xab\xc5\xa1is._NEWLINE_Parko mi\xc5\xa1kuose daug uog\xc5\xb3 ir vaisi\xc5\xb3, nes jame auga ryt\xc5\xb3 obelis (Malus orientalis), rie\xc5\xa1utmedis (Juglans regia), gelton\xc5\xbeied\xc4\x97 sedula (Cornus mas), slyva (Prunus), dygioji slyva (Prunus spinosa), kriau\xc5\xa1\xc4\x97 (Pyrus communis subsp. caucasica), juodasis serbentas (Ribes nigrum), gudobel\xc4\x97 (Crataegus spp.). \xc4\x8cia auga daug medicinini\xc5\xb3 augal\xc5\xb3: paprastoji jona\xc5\xbeol\xc4\x97 (Hypericum perforatum), m\xc4\x97ta (Mentha), vaistinis \xc4\x8diobrelis (Thymus vulgaris); valgom\xc5\xb3 augal\xc5\xb3: valgomoji r\xc5\xabg\xc5\xa1tyn\xc4\x97 (Rumex acetosa) ir kiti._NEWLINE_Vakariniuose uolinguose Abeghasaro kalno \xc5\xa1laituose auga daug petrofit\xc5\xb3 ir kit\xc5\xb3 ret\xc5\xb3 augal\xc5\xb3. Uolose auga arm\xc4\x97nin\xc4\x97 jona\xc5\xbeol\xc4\x97 (Hypericum armenum), uolask\xc4\x97l\xc4\x97 (Saxifraga juniperifolia, S. tridactylites), geltekl\xc4\x97 (Scorzonera rigida), \xc5\xbevaig\xc5\xbed\xc5\xabn\xc4\x97 (Scabiosa columbaria) ir kiti._NEWLINE_I\xc5\xa1 terciaro i\xc5\xa1lik\xc4\x99s kukmedis ir Kaukazo rododendras yra parko puo\xc5\xa1menos. Kukmed\xc5\xbei\xc5\xb3 girait\xc4\x97 Polado up\xc4\x97s sl\xc4\x97nyje tapo rezervatu 1958\xc2\xa0m. Kita kukmed\xc5\xbei\xc5\xb3 girait\xc4\x97 yra Aghstevo up\xc4\x97s auk\xc5\xa1tupyje Frolova Balka tarpeklyje Pambako kalnuose. N. Troitski mini, kad anks\xc4\x8diau kukmed\xc5\xbei\xc5\xb3 buvo daugiau. Pavieni\xc5\xb3 kukmed\xc5\xbei\xc5\xb3 yra visoje parko teritorijoje._NEWLINE_Kaukazo rododendras auga \xc5\xa1iauriniuose Pambako kaln\xc5\xb3 \xc5\xa1laituose. Jis auga dr\xc4\x97gnose subalpin\xc4\x97se pievose \xc4\xaf vakarus link Ampasaro kalno, kur yra did\xc5\xbeiausia rododendr\xc5\xb3 sritis Arm\xc4\x97nijoje (Rododendr\xc5\xb3 rezervatas).\n_START_SECTION_\nFauna\n_START_PARAGRAPH_\nNacionalinio parko fauna labai \xc4\xafvairi. \xc4\x8cia yra 800 r\xc5\xab\xc5\xa1i\xc5\xb3 vabzd\xc5\xbei\xc5\xb3, daug reptilij\xc5\xb3, amfibij\xc5\xb3, \xc5\xbeuv\xc5\xb3. Pauk\xc5\xa1\xc4\x8di\xc5\xb3 yra 150 r\xc5\xab\xc5\xa1i\xc5\xb3, tarp j\xc5\xb3 tetervinas (Tetrao mlokosievicsi), auksinis erelis (Aquila chrysaetos), barzdotasis erelis (Gypaetus barbatus aureus), Kaspijos ularas (Tetraogallus caspius) ir kiti. Parke yra vir\xc5\xa1 40 \xc5\xbeinduoli\xc5\xb3 r\xc5\xab\xc5\xa1i\xc5\xb3. Tarp j\xc5\xb3 raudonasis elnias (Cervus elaphus), rudasis lokys (Ursus arctos), lap\xc4\x97 (Vulpes vulpes), l\xc5\xab\xc5\xa1is (Lynx), vilkas (Canis lupus), laukinis \xc5\xa1ernas (Sus scrofa), vilpi\xc5\xa1ys (Felis silvestris), stirna (Capreolus capreolus), barsukas (Meles meles), vover\xc4\x97 (Sciurus anomalus) ir kiti.\n_START_SECTION_\nKult\xc5\xabriniai paminklai\n_START_PARAGRAPH_\nSvarbiausi parko kult\xc5\xabriniai paminklai yra Haharcino vienuolynas (XIII a.), Go\xc5\xa1avanko vienuolynas (XIII a.), Jukhtak Vanko vienuolynas (XIII a.), Matosavanko vienuolynas (XIII a.), Akhnabato ba\xc5\xbeny\xc4\x8dia (XI a.).'